कैमरे में कैद : अहमदाबाद में 63-वर्षीय महिला और नवासी को उड़ा दिया तेज़ रफ्तार कार ने  
रविवार को हुए इस हादसे में 63-वर्षीय जैनेथ थॉमस की मौत हो गई
जैनेथ की किशोर नवासी प्रिशा के शरीर में कई हड्डियां टूट गई हैं
टक्कर मारने वाली कार तथा उसके ड्राइवर का अब तक पता नहीं चल पाया है
पुलिस का कहना है कि जैनेथ थॉमस अपनी बेटी से मिलने के लिए मुंबई से अहमदाबाद आई थीं. रविवार को वह अपनी 15-वर्षीय नवासी प्रिशा के साथ खरीदारी करने मॉल जा रही थीं, तभी एक सड़क को पार करते वक्त लाल रंग की ह्यून्डाई आई-20 कार ने उन्हें उड़ा दिया, और बिना रुके भाग निकली.    
वीडियो में देखा जा सकता है कि राहगीर तुरंत ही उनकी मदद के लिए इकट्ठा हो गए थे. जैनेथ को अस्पताल ले जाते ही मृत घोषित कर दिया गया, जबकि प्रिशा की कई हड्डियां टूटी हैं. पुलिस ड्राइवर की तलाश में जुटी हुई है.

वीडियो में देखा जा सकता है कि राहगीर तुरंत ही उनकी मदद के लिए इकट्ठा हो गए थे. जैनेथ को अस्पताल ले जाते ही मृत घोषित कर दिया गया, जबकि प्रिशा की कई हड्डियां टूटी हैं. पुलिस ड्राइवर की तलाश में जुटी हुई है.